નવી દિલ્હીઃ ભગવાન શિવની 112 ફીટ ઉંચી પ્રતિમા ‘આદિયોગી’નું નામ ગિનીસ બુક ઓફ વર્લ્ડ રેકોર્ડમાં શામેલ થઇ ગયું છે. આ રેકોર્ડ આ પ્રતિમાની સૌથી વધારે ઉંચાઇ અને ઘેરાવને કારણે આપવામાં આવ્યો છે. ઉલ્લેખનિય છે કે આ પ્રતિમાને ઇશા યોગા ફાઉન્ડેશને સ્થાપિત કરી છે. હવે ગિનીસ બુકે પોતાની વેબસાઇટમાં જાહેરાત કરી છે. જેમાં કહેવામાં આવ્યું છે કે ઇશા યોગા ફાઉન્ડેશન તરફથી તમિલનાડુના કોયંબતૂરમાં સ્થાપિત પ્રતિમાએ નવો રેકોર્ડ સર્જ્યો છે. આ પ્રતિમાનું અનાવરણ 24 ફેબ્રુઆરીએ પ્રધાનમંત્રી નરેન્દ્ર મોદીના હસ્તે કરવામાં આવ્યું હતું.